CELEX: 62018CN0078
Language: lv
Date: 2018-02-06 00:00:00
Title: Lieta C-78/18: Prasība, kas celta 2018. gada 6. februārī – Eiropas Komisija/Ungārija

201806010411917392018/C 211/11782018CJC21120180618LV01LVINFO_JUDICIAL201802068921Lieta C-78/18: Prasība, kas celta 2018. gada 6. februārī – Eiropas Komisija/Ungārija
 ---documentbreak--- C2112018LV810120180206LV00118192Prasība, kas celta 2018. gada 6. februārī – Eiropas Komisija/Ungārija
   (Lieta C-78/18)2018/C 211/11Tiesvedības valoda – ungāru
      Lietas dalībnieki
   
   
      Prasītāja: Eiropas Komisija (pārstāvji: V. Di Bucci, L. Malferrari un K. Talabér-Ritz)
   
      Atbildētāja: Ungārija
   
      Prasītājas prasījumi
   
   
            —
         
         
            atzīt, ka Ungārija nav izpildījusi pienākumus, kas tai izriet no LESD 63. panta un Eiropas Savienības Pamattiesību hartas 7., 8. un 12. panta, diskriminējoši, nevajadzīgi un nepamatoti paredzot ierobežojumus ārvalstu ziedojumiem Ungārijas pilsoniskās sabiedrības organizācijām ar a külföldről támogatott szervezetek átláthatóságáról szóló 2017. évi LXXVI. törvény (2017. gada Likums LXXVI par organizāciju, kas saņem ekonomisku atbalstu no ārvalstīm, pārskatāmību), kura tiesību normās noteiktām pilsoniskās sabiedrības organizāciju kategorijām – proti, organizācijām, kuras tieši vai netieši saņem ārvalstu ekonomisku atbalstu, kas pārsniedz noteiktu summu – tiek paredzēti pienākumi attiecībā uz reģistrāciju, deklarēšanu un pārskatāmību, kā arī paredzēta iespēja organizācijām, kuras nepilda šos pienākumus, piemērot sodu;
         
      
            —
         
         
            piespriest Ungārijai atlīdzināt tiesāšanās izdevumus.
         
      
      Pamati un galvenie argumenti
   
   2017. gada Likums LXXVI par organizāciju, kuras saņem ekonomisku atbalstu no ārvalstīm, pārskatāmību, noteiktām pilsoniskās sabiedrības organizāciju kategorijām – proti, organizācijām, kuras tieši vai netieši saņem ārvalstu ekonomisku atbalstu, kas pārsniedz noteiktu summu – paredz jaunus pienākumus attiecībā uz reģistrāciju, deklarēšanu, pārskatāmību un publicitāti, kā arī paredz iespēju organizācijām, kuras nepilda šos pienākumus, piemērot sodu.
   2017. gada 14. jūlijā Komisija uzsāka pārkāpuma procedūru pret Ungāriju attiecībā uz 2017. gada Likumu LXXVI.
   Uzskatīdama, ka Ungārijas sniegtā atbilde ir neapmierinoša, Komisija uzsāka nākamo posmu pārkāpuma procedūrā un 2017. gada 5. oktobrī iesniedza Ungārijai argumentētu atzinumu.
   Uzskatot par neapmierinošu arī atbildi uz argumentēto atzinumu, Komisija nolēma vērsties Tiesā ar prasību atzīt, ka Ungārija nav izpildījusi pienākumus, kas tai izriet no LESD 63. panta un Eiropas Savienības Pamattiesību hartas 7., 8. un 12. panta.